[Innocentius Episcopus servus servorum Dei, dilecto filio Abbati Clun. salutem et Apostolicam benedictionem. Paci et tranquillitati tuæ Paternæ volentes sollicitudine providere, auctoritate tibi præsentium indulgemus, ut per litteras Apostolicas, vel Legatorum Apostolicæ sedis, maximè super conferendis Prioratibus tui Ordinis obtentas et obtinendas, in personam tuam Excommunicationis, suspensionis, vel interdicti sententiæ non valeant promulgari; quas, si promulgari contigerit, irritas decernimus et inanes. Nulli ergo, etc. Datum Assisii VI. Kalendas Junii Pontificatus nostri anno XI.]